open-index/open-wikipedia-markdown huggingface dataset:
1443

Sa paj ka konsèrnen lannen **1443** di kalandriyé julyen.

## Évènman
### Lafrik
* 22 òktòb : chart d’Henri le Navigateur ka entèrdi di navigé o sid di jap Bojador san so otorizasyon.

* Pòtidjé-a Antão Gonçalves ka réyisi à échanjé roun dé nòb kaptif ki té pran an 1441 o Rio di Oro kont dé lèsklav é di lapoud-a di lò.

* Touareg-a Akil ka anparé so kò di Tonbouktou, d’Araouane é di Oualata.

### Lazi
* Lenn : Abdur Razzaq d’Herat ka vizité Vijayanagar.

### Léròp
* 28 janvyé : Raphael Adorno sa éli doj di Gênes.

* 26 févriyé : Alphonse V d'Aragon ka fè roun antré solannèl annan Nap.

* Antré di Charles VII di Lafrans atè Toulouz. Aprè so èspédisyon an Gwiyenn, Charles VII ka pasé livè-a atè Montauban épi atè Toulouz an Languedoc. Li ka rousouvwè René é Isabelle di Sisil atè Toulouz an mars. A pitèt à sa lépòk ki Charles ka kontré Agnès Sorel, swivan di lapenn Isabelle. Li ka kité Toulouz pou Limouzen-an, 8 avril-a.

* Févriyé : Charles VII ka kréyé roun trwazyenm fwar di Lyon.

* Févriyé - mars : Vlad Dracul, prens di Valachi prizonnyé dé Otoman dipi 1442, ka antré an Valachi é ka rékipéré so tronn ké yé lèd. So tiboug-ya Vlad é Radusont ki voyé an lotaj o soultan Murat II.

## Nòt ké référans

## Lyen ègstèrn
1444

Sa paj ka konsèrnen lannen **1444** di kalandriyé julyen.

## Évènman
### Lafrik
* 8 out : koumansman di trèt dé Nwè o Pòtidjal. Dé san trant senk lèsklav razyé an jen annan réjyon-an d'Arguin té sa vandé atè Lagos. Pannan ségon lanmotché-a di syèk, Pòtidjal té enpòrté 140 000 lèsklav nwè. Fondasyon di konpagni-a di Lagos : li ka inogiré oun koumèrs triyangilèr ant Pòtidjal-a(tisou, lòbjè manifaktiré), Maròk-a é Açores (blé, chouval) ké Giné-a (lò, lèsklav).

* Navigatò pòtidjé-a Dinis Dias ka atenn bouchou-a di flèv Sénégal, Kap Vèrt-a ké zil di Goré, ki batizé « Palma ». Li ka èsploré kot-a di Giné.

### Pròch-Oryan
* Jwiyé : koumansman di pronmyé soultanat otoman-an di Mehmed II al Fatih (le Conquérant), ki ajé di 12 lannen, à laswit-a di abdikasyon tanporèr-a di Murad II (finisman an out 1446, épi 1451-1481). Rivalité ant grand vizir-a Çandarlı, partizan di roun politique étranjé pasifik, é Dé lala di jenn soultan, Zağanos é Ibrahim ki lé pourswiv konkèt-ya.

* 22 sèptanm : soulèvman dé Hurufi à Edirne.

## Nòt ké référans

## Lyen ègstèrn
1445

Sa paj ka konsèrnen lannen **1445** di kalandriyé julyen.

## Évènman
### Lafrik
* 25 désanm : rwè étchopyen-an Zara Yacoub ka briga soultan-yan d’Ifat é d’Adal atè Gomit, sa ki ka mété fen o lit and krétchen ké mouzoulman an Létchopi.

* Pòtidjé-a ka fondé roun faktori asou zil-a Arguin. Henri le Navigateur ka pasé roun akò ké koumèrsan arab : karavèl pòtidjé-ya ka òbténi roun monopòl désannal. Nou ka échanj blé ké tisou kont lò lé lèsklav.

### Lazi
* Koumansman di règn di Alam Shah Sayyid, soultan di Delhi (finisman an 1451).

### Léròp
* 9 janvyé : lòrdonnans ki dit di Nancy ka prèskri réyòrgannizasyon ké épirasyon-an di larmé rwayal-a an Lafrans.

* 8 avril: Marguerite d'Anjou (1429-1482)lépou di Henri VI di Langlétè.

* 19 mè : pronmyé batay d’Olmedo an Kasti.

* 26 mè : lòrdonnans di Louppy-le-Châtel. Kréyasyon pa Charles VII dé pronmyé troup pèrmanant (konpagni-ya di lòrdonnans) an Lafrans, gangan dé larmé régilyé fransé.

* Prentan : troup-ya d'Écorcheurs di dofen Louis, ka rouvini di Swis é di Ro-Lalzas, ka ravajé Bourgògn-an.

* 19 jen : lòrdonnans di Sarry-les-Châlons ka fè di tay-a roun enpo pèrmanan an Lafrans, pou finansé réfòrm militèr-ya. Nòb-ya an sa ègzanpté é divèt an konpansasyon swiv métché-a dé zarm. 

## Nòt ké référans

## Lyen ègstèrn
1446

Sa paj ka konsèrnen lannen **1446** di kalandriyé julyen.

## Évènman
* 2 out : koumansman di ségon soultannat otoman di Murad II (finisman an 1451).

* Été : Pòtidjé-a Nuno Tristão ka atenn kap Rouj-a (cabo dos Mastros) é ka roukonnèt kot-ya di Giné-Biso. Li sa tchwé ké 17 di so konpagnon an opéran oun razzia asou endijenn annan bouchou-a di roun flèv (rio Nunez). Alvaro Fernandez ka progrésé plis anvan é ka déplasé flèv Tabit-a, pouvé fika jouk rotò-a di atchwèl Conakry. Èspédisyon-an di Nuno Tristão sa ataké pa floti-ya di Sénéganbi é li sa tchwé pa Sérèr-ya ké plizyò di so konpagnon-yan. Piròg afriken-yan, trè rapid, sa sisèptib di poté jouk oun santenn di géryé. Éropéyen-yan sa vilnérab asou flèv-ya, sa ki ké rétardé progrésyon-an di kolonnizasyon bò'd entéryò-a di Lafrik-a.

* 9 òktòb, Koré : lirwè-a Sejong ka pibliyé oun sistenm di markaj ki an menm tan alfabétik é silabik (Hangeul).

## Nòt ké référans

## Lyen ègstèrn
1447

Sa paj ka konsèrnen lannen **1447** di kalandriyé julyen.

## Évènman
### Lafrik
* Génois Antonio Malfante ka parkouri Sahara à partir di Sijilmâsa. Li sa pronmyé éropéyen-an ki ka vizité Touat-a.

### Lazi
* 12 mars : lanmò di Shah Rukh. Koumansman di règn di Ulugh Beg, soultan timourid di Pèrs (finisman an 1449). A roun powèt, mizisyen, filozòf, matématisyen é soutou astronòm ki répité.

* Soultan chaybanid-a (Ouzbek) Abu-l-Khayr ka tchipé Khwarezm o détriman dé Timourid.

* Sheykh Safavieh Djunayd, ki chasé d'Ardabil pa Qara Qoyunlu ka roujwenn yé advèrsèr Aq Qoyunlu. So tiboug Haydar ké épouzé tifi-a di Uzun Hasan, manman d'Ismail, fondatò di dinasti-a dé Séfévid.

* Tibé : koumansman di konstriksyon-an di monnastè di Tashilhunpo, syèj dé panchen-lama o xviie syèk.

### Léròp
* 14 janvyé : Barnabé Adorno ka blijé so paran doj-a di Gênes Raphael Adorno à abdiké é ka ranplasé li.

* 30 janvyé : Barnabé Adorno sa chasé di pouvwè pa Jean di Campo Fregoso ki ka divini doj di Gênes (finisman an 1448).

## Nòt ké référans

## Lyen ègstèrn
1448

Sa paj ka konsèrnen lannen **1448** di kalandriyé julyen.

## Évènman
### Lazi
* Koumansman di rébélyon-an di Deng Maoqi an Lachin. Soulèvman-an o Fujian é o Zhejiang ka sòldé so kò pa roun milyon di lanmò (finisman an 1449).

* Koumansman di règn di rwè d'Ayutthaya Boromtrailokanat (en) (finisman an 1488). Li ka ranfòrsé lotorité rwayal-a fas o pouvwè dé gouvèlnò di provens, an òrgannizan oun administrasyon santralizé. Li ka antré an konfli ké Lan Na é so rwè Tilokaracha (de) (1441-1487) é le Lan Xang o Laos.

### Léròp
* 17 févriyé : konkorda di Vyenn, nonmen konkorda jèrmannik, ant Lotrich-a ké Légliz-a (élèksyon dé bénéfisyé pa chapit katédral-ya ké abbasyal, konfirmasyon pa pap-a). Li ka rèstitchwé o pap tout drwè-ya ki li té anlvé li konsil-a di Bâle é ka provoké endignasyon-an dé klèr alman ki ka pansé ki li té privé di yé libèrté tradisyonnèl.

* 18 - 23 févriyé : prens-a di Moldavi Roman II Muşat sa ranvèrsé pa Pierre II Muşat, ki édé pa Jean Hunyadi (finisman an òktòb 1448). Pierre ka sédé an échanj o gouvèlnò di Ongri fòrtérès-a di Kilia an bouchou-a di Danube.

* 16 mars : roupriz di Mans pa Fransé-ya ki ka anlvé li o Anglé. Koumansman di kanpagn di Nòrmandi.

## Nòt ké référans

## Lyen ègstèrn
1449

Sa paj ka konsèrnen lannen **1449** di kalandriyé julyen.

## Évènman
### Lazi
* 29 avril : Yoshimasa Ashikaga (1435-1490) ka divini shogun o Japon (finisman, 19 désanm 1473).

* 8 sèptanm : larmé-a di lanprò ming-an di Lachin Zhengtong sa détrwi atè batay-a di fòrtérès-a di Tumu pa Oïrat-ya. Lanprò-a sa fè prizonnyé.

* 22 sèptanm : frè-a di lanprò-a Jingtai ka asiré lentérim-an an Lachin. Oïrat-ya ka fini pa roulaché lanprò-a Zhengtongen 1450, mé li sa plasé an rézidans sirvéyé.

* 27 òktòb, Pèrs : timourid-a Ulugh Beg sa asasiné asou lòrd di so tiboug Abd ul-Latif ki ka anparé so kò di tronn (finisman an 1450).

* Annan Yunnan-an, finisman dé lagèr ant Dinasti-a Ming ké Shan-yan (ki koumansé an 1436). Pyès belligérant ka anpòrté li.

### Léròp
* 6 janvyé : Constantin XI Paléyològ sa éli lanprò bizanten atè Mistra. Li sa atè Konstantinò 12 mars-a. À kabèch-a di roun lanpir ki ka agonnizé, li ka éséyé anven d’òbténi lèd-a di Lògsidan-an (finisman an 1453).

## Nòt ké référans

## Lyen ègstèrn
1452

Sa paj ka konsèrnen lannen **1452** di kalandriyé julyen.

## Évènman
### Loséyanni
* Oun éripsyon volkannik di vòlkan soumaren Kuwae ka provoké séparasyon-an dé zil d'Epi é di Tongoa. Réjè-ya di lapousyè annan latmòsfè-a ka antrennen dé pèrtirbasyon météyorolojik (livè rèd é lété frèt ant 1453 é 1457) é dé fénomenn di léfè di lòptik atmosférik inabitchwèl.

### Léròp
* 1e janvyé : tout nòv lopital dé Zòspis di Beaune, ki kréyé à linisyativ-a di Nicolas Rolin, chansélyé di douk di Bourgògn Philippe II le Bon, é di so lépouz Guigone di Salins, ka akéyi so pronmyé pasyan.

* Févriyé, Moldavi : Alexandre, piti-tiboug d'Alexandre le Bon, ka chasé Pierre III Aron ké lapi-a di rwè di Pològn. Pierre Aron ka réfijyé so kò an Transilvanni.

* 16 mars : Frédéric III di Habsbourg ka épouzé atè Ronm lenfan-an Éléonore di Pòtidjal, nyès d'Henri le Navigateur.

* 19 mars : Frédéric III di Habsbourg, asou tronn-an di Lotrich dipi 1440, sa kouronnen lanprò ronmen jèrmannik. Li sa dannyé lanprò-a ki k'alé fè so kò kouronnen atè Ronm pa pap-a. Li ka konfirmé Privilegium majus pou Lotrich-a, ki érijé an larchidouché, 6 janvier 1453.

## Nòt ké référans

## Lyen ègstèrn
1453

Sa paj ka konsèrnen lannen **1453** di kalandriyé julyen é ka marké finisman-an di Mwayen Laj.

## Évènman
* 5 janvyé : léchèk di konplo di Porcari atè Ronm. Gouvèlnò-a di Campanie, Étienne Porcari, ka fè so kò pran 6 janvyé-a pa pap-a pas li té lé délivré pèp ronmen-an di joug pontifikal.

* 6 janvyé : Lotrich-a sa érijé an larchidouché.

* Roukonnésans é ofisyalizasyon di Privilegium Majus, chart falsifyé ki kréyé pa douk-a Rodolphe di Habsbourg an 1359 é dabò roufizé pa lanprò-a Charles IV di Liksanbour. Sa zak enpéryal ka garanti o douk di Lotrich oun titr inik annan lanpir-a, sala di larchidouk.

* Majorité di Ladislas V le Posthume, ki ka divini larchidouk di Lotrich (janvyé) épi di rwè di Ongri (févriyé).

* 13 févriyé, Buda : Ladislas le Posthume sa roukonnèt rwè di Ongri. Jean Hunyadi ka abandonné tit-a di gouvèlnò di Ongri é sa nonmen kaptenn jénéral é kaptenn Nándorfehérvár, épi kont di Temes. Tchèk mwa plita, rwè-a ka konfyé rèsponsabilité-a dé zafè di Ongri à Hunyadi, sa-ya di Lotrich à Ulric de Cilley é sa-ya di Bowenm à Georges de Podiebrady.

## Nòt ké référans

## Lyen ègstèrn
1454

Sa paj ka konsèrnen lannen **1454** di kalandriyé julyen.

## Évènman
* 6 janvyé : Georges Scholarios, roun dé pli farouch opozan di Linyon-an dé Légliz, sa plasé pa soultan-an asou tronn patriyarkal di Konstantinòp.

* 8 janvyé : bòbòl Romanus pontifex. Pap-a Nicolas V ka atribiyé Laginé o Pòtidjal. Li ka ankourajé briga-a ké soumisyon-an dé Maures ké ròt enkrwayant ki té rankontré lò dé èspédisyon.

* 10 janvyé : ratachman di konté di Comminges o donmenn rwayal fransé. Marguerite di Comminges (1363 † 1443) ki légé so donmenn o rwè di Lafrans, so 3e lépou Mathieu di Foix an ka gardé jwisans-a jouk so lanmò († 1453).

* 25 janvyé : Djèt-a di Ongri ka dékrèté oun lévé an mas. Li ka voté oun lalwa asou réyòrgannizasyon-an di sistenm militèr. Hunyadi ka kréyé oun èstriktir militèr ini ké diféran « bandéri » dé baron, dé lévèk, dé konmita épi dé étni kou Sicules ké Coumans. 

## Nòt ké référans

## Lyen ègstèrn
1455

Sa paj ka konsèrnen lannen **1455** di kalandriyé julyen.

## Évènman
### Lafrik
* 22 mars : dépa di kap Saint-Vincent d'Alvide da Ca' da Mosto pou tout pronmyé vwayaj an Laginé. Li ka vizité Madèr, Kannanri-ya, épi pa Kap Blanng-an li ka atenn bouchou-a di Sénégal. Li ka rankontré navigatò génois Uso di Mare (de) annan bouchou-a di Ganbi-a. Sa dannyé ka roumonté flèv-a pou trouvé di lò-a é dé pèrl mé sa kontren di roubrousé chimen divan lostitilité-a dé péchò. À 70 lyé di la, li ka rankontré oun prens nwè é ka ajouté ki pa gen bokou lyé pou alé di sa andrwa o frontchèr di rwayom di prèt Jean. Li ka trouvé oun konpatriyòt, ki ka désann à sa ki li ka pran pou dé matlo di lékipaj-a dé galèr dé frè Vandino é Ugolino Vivaldi, lotò di roun èspédisyon an finisman-an di xiiie syèk.

### Lanmérik
* Viktwè di Moctezuma Ie asou Huaxtèk-ya. Tanp-a o sonmè di gran piranmid aztèk-a di Tenochtitlan sa inogiré, é dé kaptif huaxtèk sa sakrifyé an pronmyé.

## Nòt ké référans

## Lyen ègstèrn
1456

Sa paj ka konsèrnen lannen **1456** di kalandriyé julyen.

## Évènman
* 24 janvyé : poz di pronmyé pyèr di chato di Hâ, ki konstrwi aprè batay-a di Kastiyon (1453), pou abrité oun parti dé troup rwayal ki ka konstitchwé garnizon-an di Bordeaux.

* 6 févriyé : rwè-a Ladislas di Ongri ka réyini oun djèt atè Buda. Li ka dékrété lévé jénéral-a di larmé-a é ka doumandé o pap Calixte III di voyé oun flòt annan Détrwè-ya.

* 16 - 25 févriyé : trété di Yazhelbitsy (en). Alyans ant Mòskou ké Novgorod.

* 13 mars : pronmyé bòbòl Inter caetera. Pap-a Calixte III Borgia ka roukonnèt monnonpòl dé Pòtidjé annan Latlantik-a é jouk Lenn-yan (Usque ad Indos).

* Prentan : Moldavi-a ka vèrsé 2 000 ducats or vénisyen di tribi anniyèl à Lapòrt-a(42 000 an 1710).

* 6 avril : djèt-a di Buda désidé di pran zarm-yan kont Tirk-ya an out.

* 1e mè : navigatò vénisyen-an Alvise da Ca'da Mosto é Génois Uso di Mare (de), ki ka navigé pou kont-a di Pòtidjal, ka apèrsouvwè zil-ya di Kap Vèrt.

## Nòt ké référans

## Lyen ègstèrn
1457

Sa paj ka konsèrnen lannen **1457** di kalandriyé julyen.

## Évènman
* 11 févriyé : tchòk di Léta an Lachin. Lanprò ming-an Zhengtong ka roupran pouvwè-a à so frè Jingtai ki li té plasé an rézidans sirvéyé an 1450. Pou so ségon règn li ka pran non-an di Tianshun (finisman an 1464). Partizan-yan di so frè sa kondannen ofisyèlman.

* 13 mars : djèt di Francfort. Atè Nuremberg(30 novanm 1456) é atè Francfort, élèktò-ya ka protèsté kont mové administrasyon-an di Frédéric III.

* 6 mars : pronmyé mansyon di gòlf annan roun dékrè di Jacques II di Lékòs ki ka entèrdi sa èspò annan tout péyi-a.

* 16 mars : ègzékisyon di László Hunyadi.

* Lagèr sivil ant Hunyadi-ya ki apiyé pa dé nòb roumen di Transilvanni é di Banat ké magna partizan-ya di rwè Ladislav le Posthume, ki alyé ké Saxon o Szeklers. Aprè lanmò di Ladislas 23 novanm-an, oun trèv sa signé pou Dé mwa atè Sighişoara (23 novanm-2 févriyé 1458).

## Nòt ké référans

## Lyen ègstèrn
1450

Sa paj ka konsèrnen lannen **1450** di kalandriyé julyen.

## Évènman
* 1e janvyé : priz d'Harfleur pa Charles VII an lanmen-yan dé Anglé.

* 5 janvyé : Agnès Sorel, ki ansent, ka roujwenn rwè-a à abbay-a di Jumièges. Li ka mouri 9 févriyé-a.

* 27 janvyé, Larisi : batay di Galitch. Dannyé ofansiv di Dimitri Chemiaka kont Mòskou sa roupousé pa Vassili II ké lèd-a di Tver. Chemiaka ka réfijyé so kò atè Novgorod.

* 28 janvyé, Langlétè : arèstasyon di William di Pol. Kondannen à lègzil-a 17 mars-a, so bato sa entèrsèpté pa dé kòrsèr ki ka ègzékité li 2 mè-a. Edmond Beaufort ka ranplasé li kou konséyé di rwè.

* 31 janvyé : John Kemp, kardinal ké larchévèk d'York, sa nonmen lord chansélyé di Langlétè.

* 11 févriyé : Bogdan II di Moldavi ka pasé roun trété di fidélité é d’alyans ké Jean Hunyadi, ki rounouvlé 5 jwiyé-a. Oun larmé poloné ka entèrvini Dé fwè an Mòldavi mé sa roupousé an mars é an sèptanm.

* 18 févriyé : Honfleur sa roupran o Anglé pa Dunois.

## Nòt ké référans

## Lyen ègstèrn
1451

Sa paj ka konsèrnen lannen **1451** di kalandriyé julyen.

## Évènman
* 7 janvyé : bòbòl di pap Nicolas V ka otorizé fondasyon-an di linivèrsité-a di Glasgow.

* 27 janvyé : trété di Pforte (abbay prè di Naumbourg). Finisman di lagèr fratrisid di Saxe ant Frédéric II é Guillaume II.

* 31 janvyé : Casimir di Pològn ka konfirmé lotorité-a di métropolit di Mòskou Jonassur so latè-ya.

* 18 févriyé : koumansman di ségon soultannat otoman di Mehmed II al Fatih (finisman an 1481). Li ka mennen oun politik belliciste.

* 19 avril : koumansman di règn di Bahlul Lodi, pronmyé rwè Pathan di Delhi (finisman an 1489). Gouvèlnò afghan di Pendjab, li ka détronnen soultan-an di Delhi ‘Alam Shah Sayyud é ka fondé dinasti-a dé Lodi (finisman an 1526).

* 30 avril : dékrè di sinòd di Bamberg, ki réyini à enstigasyon-an di léga di pap Nicolas di Cuse. Li ka enpozé o Jwif di poté dé sign distengtif é imilyan é ka entèrdi yé koumèrs-a di lajan.

* 12 jen : signatir di trété di kapitchoulasyon di Bordeaux la konkli ant rouprézantan-yan di rwè di Lafrans é sa-ya di lirwè di Langlétè.

## Nòt ké référans

## Lyen ègstèrn
1458

Sa paj ka konsèrnen lannen **1458** di kalandriyé julyen.

## Évènman
* 20 janvyé : lanmò san léritché ki apt à régné di despot sèrb Lazar Branković.

* 24 janvyé : Mathias Ie Corvin, tiboug kadé di Jean Hunyadi sa éli lirwè di Ongri pa magna-ya (piti noblès magyar) à laj-a di 17 lannen malgré fòrt opozisyon di lanprò-a Frédéric III (finisman an 1490).

* 3 févriyé : réjans ki partajé an Sèrbi ant vòv-a di despot, Hélène Paléyològ, so tiboug Stépan l’Aveugle ké chèf-a di larmé-a, Michel Angelovic, frè di vizir otoman Mahmud Pacha Angelović. Hélène ké Stépan, partizan di alyans-a ké Ongri-a, ka opozé so kò à Michel Angelovic, ki sa arété é anprizonnen an Ongri (31 mars), sa ki ka provoké réyaksyon-an di soultan. Mahmoud Pacha ka maché asou Danube é ka tchipé laplipa dé fòrtérès sèrb òkò lib mé ka épargné Semendria (out) é ka roupliyé asou Kosovo. Li té roupousé pa Valak-ya à Turnu Severin aprè ki li pasé Danube.

## Nòt ké référans

## Lyen ègstèrn
1459

Sa paj ka konsèrnen lannen **1459** di kalandriyé julyen.

## Évènman
* 11 janvyé : Nicolas de Cues sa nonmen visèr jénéral o tanporèl pa pap-a Pie II. Li ka wè so kò konfyé dé travay d’administrasyon ecclésiastique atè Ronm, koté li ka jwé oun ròl trè enpòrtan.

* 3 févriyé : rivé-a atè Renn di douk François II di Brétagn pou so kouronnman.

* 29 mars, Pak : pou kontré opozisyon entéryò-a, Vlad Tepes, prens di Valachi, té fè anpalé patché ségnò valak (500 moun, soulon kontanporen-yan) lò di roun banké atè Târgoviște dimanch-a di Pak. Li ka ranplasé pa so fidèl-ya.

* 4 avril : lapè ant Étienne III le Grand di Moldavi é voyé-ya di Casimir IV di Pològn. Étienne ka roukonnèt sésyon-an di Khotin à Pològn-an. So konpétitò Pierre Aron, abandonné pa Pològn-an, ka réfijyé so kò an Transilvanni (1460-1461) koté Étienne ka traké li pou kaptiré é fè li dékapité an désanm 1470.

## Nòt ké référans

## Lyen ègstèrn
1460

Sa paj ka konsèrnen lannen **1460** di kalandriyé julyen.

## Évènman
* 14 janvyé : atè Mantoue, Pie II ka pibliyé dé bòbòl di krwazad pou soutni rézistans ongrwa ké albannen à pousé tirk-a. Krwazad-a dé pov jan ka mété an plas atè Ancône mé pa ka anbarké so kò.

* 18 janvyé : Bòbòl Execrabilis ki ka dékrété ki kikonk ka provoké oben souskri roun apèl o konsil kont pap-a ka ankouri lapenn d’èskouminikasyon majò.

* Févriyé, mouvman séparatis anglo-irlandé : Palman-an di Lirlann, ki réyini  atè Drogheda, ka voté oun rézolisyon ki ka déklaré ki Lirlann-an divèt administré so kò li-menm.

* 4 mars : Sheykh Safavieh Djunayd sa briga é tchwé pa shah di Shirvan prè di Tabarsaran (Azerbaïdjan). So tiboug Haydar ka siksédé li (finisman an 1488). Li ka épouzé tifi-a di Uzun Hasan, manman d'Ismail, fondatò di dinasti-a dé Séfévid.

* 5 mars : trété di Ribe (alman Ripen). Schleswig-Holstein ka ranjé so kò anba pouvwè-a di rwè di Dannmark ki ka an garanti linité-a. Christian Ie di Dannmark ka divini douk di Sönderjylland (Slesvig di Sid) é kont-a di Holstein.

## Nòt ké référans

## Lyen ègstèrn
1461

Sa paj ka konsèrnen lannen **1461** di kalandriyé julyen.

## Évènman
* 2 févriyé, lagèr dé Dé-Roz : Édouard d'York ka ranpòrté oun pronmyé batay kont troup lancastriennes, ki koumandé pa Owen Tudor, à Mortimer's Cross.

* 17 févriyé : oun ségon batay di Saint-Albans ka bay viktwè-a o Lancastre.

* 4 mars : Henri sa détronnen pa Édouard IV.

* 9 mars : révòlt kont donminasyon fransé atè Gênes kondjwi pa larchévèk-a. Garnizon fransé-a ka réfijyé so kò annan chato-a (Castelletto).

* 12 mars : Prosper Adorno sa éli doj di Gênes. Li sa dépozé 8 jwiyé-a. Spineta di Campo Fregoso (18 jwiyé), épi larchévèk-a Paul di Campo Fregoso (24 jwiyé), ka siksédé yé.

* 29 mars : Édouard IV ka venk Henri VI à batay-a di Towton.

* Prentan - Lété : oun flòt otoman ka kité pòr-a di Gelibolu pou roun èspédisyon an lanmè Nwè. Mehmet II ka pran lémirat tirk-a di Sinop.

## Nòt ké référans

## Lyen ègstèrn
1462

Sa paj ka konsèrnen lannen **1462** di kalandriyé julyen.

## Évènman
* 17 janvyé, Lafrik : Pòtidjé-a Diogo Afonso sa atè Santo Antão ; 22-a, li ka débarké atè São Vicente é ka achévé ensi dékouvèrt-a dé zil di Kap-Vèrt. Koumansman di kolonizasyon-an di larchipèl-a.

* 11 - 15 mars : renn-an Juana Enríquez, lépouz di Jean II d'Aragon, ka abandonné Barcelone ki révòlté aprè lanmò-a di Charles de Viane, ké so tiboug Ferdinand. Li ka réfijyé so kò atè à Gérone koté li sa asyéjé 5 jen-an pa larmé-a di Prensipoté Katalògn-an ki mennen pa Hug Roger de Pallars. Li sa soutni pa révòlt-a dé péyizan (remences) kont nòb-ya, ki yé-menm mennen pa Francesc de Verntallat. Koumansman di ensirèksyon-an dé Katalan (Guerra dels remences, 1462-1472).

* 27 mars : koumansman di règn d'Ivan III le Grand, prens di Mòskou à lanmò-a di Vassili II (finisman an 1505). Li ka roupran zòv-a di Dimitri Donskoï é ka étann prensipoté-a jouk Krimé. Gran prens-a di Mòskou ka ègzijé di yé nòb (boyard) oun sèrman di fidélité don riptir ka antrennen konfiskasyon-an dé byen patrimonnyal.

## Nòt ké référans

## Lyen ègstèrn
1465

Sa paj ka konsèrnen lannen **1465** di kalandriyé julyen.

## Évènman
### Lafrik ké Lazi
* 23 mè, Maròk : asasina di Abu Muhammad Abd al-Haqq o kour di roun révòlt popilèr. O Maròk, Mérinid-ya ka afébli pa rébélyon-yan ké yé lalit kont krétchen-yan di Lèspagn, sa éliminé pa Wattasid-ya. Koumansman di péryòd-a di lannarchi Wattassid-a.

* 11 désanm, Japon : lépouz-a di shogun Yoshimasa Ashikaga ka bay li roun tiboug, Yoshihisa. Papa-a ka dézigné timoun-an kou so léritché, o détriman di so frè ki adopté lannen présédant-a. Dé gran fanmi di daimyô ka antré an lis, ki ka déklanché lagèr d'Ōnin (1467-1477). Kandida-a ki évensé ka trouvé dé api oprè dé Hosokawa tandi ki Yamana soutni shogun-an.

* Koumansman di règn di Vijayanâgara II, lanprò di Vijayanagar an Lenn (finisman an 1486). Lanpir-a di Vijayanagar sa anvayi pa soultan Bahmanî ki ka an okipé nò-a. À laswit-a di roun krazant défèt di khan chaybanid Abu-l-Khayr kont Kalmouk-ya (1456-1457), tribi tirk-ya (kazakh, fijitif-ya, ki ka bay osi cosaque) ka rifouzé léta Ouzbék-a é ka routiré so kò bò'd Kazakhstan atchwèl-a (1565-1566). Prens-ya Djani Beg ké Karay, ki soutni pa Esen Bugha, khan di Mogholistan, ka pran yé kabèch.

* Lachin : troub annan réjyon montangnéz di sant-sid (1465-1476).

## Nòt ké référans

## Lyen ègstèrn
1466

Sa paj ka konsèrnen lannen **1466** di kalandriyé julyen.

## Évènman
* Janvyé : Louis XI di Lafrans ka roupran Nòrmandi-a à so frè Charles di Berry(désanm 1465-janvyé 1466), sa ki ka déklanché oun nouvèl révòlt féyodal ki dirijé pa Charles le Téméraire é François II de Bretagne.9 avril : guerre des Six-Deniers kont lavil-a di Mulhouse.

* Prentan-été : kanpangn di soultan otoman Mehmed II kont Skanderbeg an Albani. Li ka fè konstrwi an roun mwa fòrtérès-a di Elbasan mè ka échwé à pran sala di Krujë.

* 5 jen : konnétab-a Jean II di Bourbon ka divini lyétnan jénéral Languedoc.

* 6 jen : Mulhouse ka divini alyé ké Konfédérasyon-an dé VIII kanton an signan oun alyans ké Bèrn, Fribourg é Soleure pou 15 lannen (1466-1798).

* Lété : koumansman di vwayaj an Lenn d’Athanase Nikitine, marchan ris di Tver (finisman an 1472). Li an ka fè rési-a annan Voyage au-delà des trois mers.

## Nòt ké référans

## Lyen ègstèrn
1467

Sa paj ka konsèrnen lannen **1467** di kalandriyé julyen.

## Évènman
### Lazi
* Jwiyé : koumansman di lagèr sivil-a Ōnin no Ran o Japon (finisman an 1477). Shogun Yoshimasa Ashikaga sa enkapab di arété lagèr dévastatris di mŌnin ki ka opozé gran daimyo-ya. Lensandi atè Heian di palè di Muromachi (sèptanm). Japon-an sa divizé.

* 10 novanm : défèt é lanmò di Kara Koyunlu Djihan Chah. Li ka mennen oun èspédisyon kont Ak Koyunlu Uzun Hasanqui ka sòldé so kò pa roun dézas. 10 novanm-an, Djihan Chah ké so tiboug-ya sa tchwé, é léritché Hasan Ali (1467-1469), débil, ké préféré bay lanmò-a. Ak Koyunlu ka érité di lanpir-a dé Kara Koyunlu.

* Lachin : réprésyon di roun révòlt Miao pa Ming-yan o Guangxi.

### Léròp
* 30 janvyé : larmé hussit-ya di Peter Aksamit (sk), ki kondjwi pa Bratríci (sk), ki ka antrennen ké li sèrf-ya ki révòlté, ka parkouri réjyon-an di Košice (Slovaki). Yé sa krazé pa Mathias Corvin à Kostoľany.

* 28 févriyé : répiblik-a di Gênes ka akéri Sarzana.

* 13 mars : pronmyé mansyon di santa irmandade (fratèrnité) à Tuy. Koumansman di Gran Guerra Irmandiña, révòlt péyizan an Galis (1467-1469).

## Nòt ké référans

## Lyen ègstèrn
1468

Sa paj ka konsèrnen lannen **1468** di kalandriyé julyen.

## Évènman
* 29 oben 30 janvyé : lirwè-a di Songhaï Sonni Ali Ber ka chasé Touareg-ya di Tonbouktou. Li ka anparé so kò di lavil-a ké konplisité-a di so gouvèlnò é an ka fè masakré laplipa dé zabitan. Aprè ki li byen établi so kò annan lavil-a, Sonni Ali ka koumansé konkèt-a di Macina é di Ro Nijèr.

* 31 janvyé : koumansman di règn di soultan di Léjip Qaitbay à laswit-a di roun tchòk di Léta (finisman an 1496). An Siri di Nò, li divèt réprimé révòlt-a di lémir turcoman dulqadirid Shâh Suwâr, ki soutni pa Otoman-yan, an trwa kanpagn difisil (1468-1472).

* Prentan : vizir otoman-an Mahmud Pacha Angelović ka tchipé Karamani-a. Oun parti di popilasyon-an di Larende é di Konya sa dépòrté pou roupéplé Istanbul.

* 10 jwiyé : lirwè-a di Chip Jacques II di Lusignan lépouz pa prokirasyon Catherine Corner, oun Vénisyen. Répiblik-a di Véniz ka fè èspésifyé annan kontra-a di maryaj ki si rwè-a ka vini à mouri san léritché, Chip ké divini posésyon di Véniz.

## Nòt ké référans

## Lyen ègstèrn
1469

Sa paj ka konsèrnen lannen **1469** di kalandriyé.

## Évènman
* 11 févriyé : Timourid-a Abu Saïd sa venki é kaptiré pa Uzun Hasan, soultan dé Ak Koyunlu. Li sa ègzékité sis jou aprè. Uzun Hasan ka régné asou près tout Liran-an é ka nwé dé rélasyon ké Véniz ké papoté-a. Timourid-ya ka konsèrvé renki Transoxiane.

* 25 mars : Husayn Bayqara, gran lémir timourid é gran mésèn, sa roukonnèt rwè pa zabitan-yan di Hérat ; li sa kouronnen 14 avril-a.

* Avril : Yusuf, ki vèrglé pa Uzun Hasan, ka siksédé à Hasan Ali kou soultan dé Kara Koyunlu aprè so sousid, mé sa asasiné pa Ughurlu Mehmed, tiboug di Uzun Hasan. Tout téritwar-ya dé Kara Koyunlu ka pasé o Ak Koyunlu.

* Novanm : o Pòtidjal, monopòl-a di koumèrs afriken sa afèrmé à Fernão Gomes pou 200 000 réaux (or, livwè, lèsklav ké magalèt, zépis pròch di pwav). Rwè-a ka enpozé à Fernão Gomes èsplorasyon-an di 500 lyé di kot pa lannen.

## Nòt ké référans

## Lyen ègstèrn
1470

Sa paj ka konsèrnen lannen **1470** di kalandriyé julyen.

## Évènman
### Lafrik
* 21 désanm : dékouvèrt di Sao Tomépar João di Santarém.

* Vwayajò floranten Benedetto Dei la vizité Tonbouktou.

### Léròp
* 27 févriyé : Étienne III le Grand di Moldavi ka anvayi Valachi-a é ka boulé Brăila.

* 12 mars : défèt di Warwick atè batay-a di Losecoat Field.

* 1e mè : fwit di Warwick an Lafrans à laswit-a di so dézakò ké rwè-a Édouard IV.

* 15 mè : lanmò di Charles VIII di Swèd.

* Rébélyon an Swèd kont pouvwè dannwa-a. Sten Sture l'Ancien, réjan di Swèd, ka défann péyizan-yan di Swèd méridjonal-a kont noblès-a, pannan ki so kouzen Nils Sture ka soulvé Dalécarliens.

* 12 jwiyé : Véniz ka pédi Négrepont (Eubée), ka tchipé pa Mehmet II.

* 22 jwiyé : atè Angers, Warwick ka alyé so kò ké Marguerite d'Anjou, don mari-a, rwè-a ki déchou Henri VI di Langlétè, té tchenbé prizonnyé à la Tour di Lonn.

* 2 òktòb : Édouard IV di Langlétè ka fwi an Flann aprè ki li té briga pa Warwick ki té anvayi Langlétè-a ké lèd-a di Lafrans-a anba bannyè-a dé Lancastre.

## Nòt ké référans

## Lyen ègstèrn
1464

Sa paj ka konsèrnen lannen **1464** di kalandriyé julyen.

## Évènman
* 19 janvyé : léchèk di lèskalad-a di Tanger pa troup-ya di rwè Alphonse V di Pòtidjal ; Pòtidjé-ya ka routiré so kò di Maròk ké di lou pèrt.

* 28 févriyé : koumansman di règn di Chenghua, lanprò ming di Lachin (finisman an 1487).

* 1e out : abdikasyon di Go-Hanazono, lanprò di Japon. Go-Tsuchimikado ka siksédé li 21 out.

* O Japon, shogun-an Yoshimasa Ashikaga ka préparé so siksésyon an adoptan so frè kadé, ki li ka fè soti di roun monnastè.

* Koumansman di règn di Sonni Ali Ber (Sunni Ali), rwè di Songhaï, ki ka siksédé à Slimane Damas é ka agrandi so téritwar o détriman di Lanpir-a di Mali (finisman an 1492).

### Léròp
* 9 janvyé - 12 févriyé : pronmyé réyinyon dé Léta-jénéral dé Péyi-Ba annan lavil-a di Bruges.

## Nòt ké référans

## Lyen ègstèrn
1463

Sa paj ka konsèrnen lannen **1463** di kalandriyé julyen.

## Évènman
* 7 novanm : lirwè-a Alphonse V di Pòtidjal ka pran lanmè pou roun èspédisyon enfriktché kont Tanger o Maròk (finisman an 1464).

* Lafrik : koumansman di règn di Muhammad Rimfa, souvren haoussa di Kano (finisman an 1493). Li ka éséyé di enpozé lislam-an à so sijè-ya, mé ka réyisi ki parsyèlman annan so antroupriz. An Lenn, Shams-ud-din Muhammad Shah III ka divini soultan dé Bahmanî à laj-a di nòv lannen (finisman 1481), anba réjans-a di Mahmûd Gâwân.

* Lirwè-a d'Ayutthaya Boromtrailokanat (en) ka transféré so kapital atè Phitsanulok pou fasilité so konkèt-ya o nò di Taylann. So siksésò ké rouvini atè Ayutthaya an 1488.

### Léròp
* 5 janvyé : powèt fransé-a François Villon sa banni di Pari. Li ka disparèt. Lotò di sélèb Balad-a dé pann, ki sa konsidéré kou roun dé papa di powézi modèrn-an.

* 8 mars : lirwè-a Louis XI ka akòrdé oun katriyenm fwar atè Lyon. Chaken douran 15 jou, li ka siplanté sa-ya di Chanpagn.

## Nòt ké référans

## Lyen ègstèrn
1473

Sa paj ka konsèrnen lannen **1473** di kalandriyé julyen.

## Évènman
### Lafrik
* Rwè-a di Songhaï Sonni Ali Ber ka pran Djenné aprè roun syèj ki té douré, soulon léjann-an, sèt lannen, sèt mwa é sèt jou. Mèt di bouk-a di Nijèr, Sonni Ali ka ataké Yatenga Mossi, ant Songhaï ké Macina. Li ka tchipé pa fòs-a nò-a di Yatenga é roun parti di Lolo(1473-1475).

* Pòtidjé-a Fernando Póo ka tchipé zil-a di Bioko, ki li ka nonmen Formosa é ki ka pran so non an 1492, annan gòlf-a di Biafra é flèv-a Wouri o Kanmroun (rio dos Camaroes : flèv dé krévèt).

* Pòtidjé-a Lopo Gonçalves ka franchi ékwatò-a é ka pasé Kap Lopez.

* Dé larmé Étchopyen sa défèt pa Afar mouzoulman an 1473 é 1474.

### Pròch-Oryan
* 11 out : batay d’Otlukbeli oben di Bashkent (provens d'Erzincan). Viktwè dé Otoman asou Ak Koyunlu ; Vénisyen-yan pa té pouvé fè débarké troup-ya ki dèstiné à soutni Uzun Hasan.

* 15 novanm : soulèvman di Famagouste. Mèrt d'André Cornaro, tonton di renn-an di Chip. Aprè lanmò-a di rwè di Chip Jacques II di Lusignan (6 jwiyé), Véniz divèt protéjé di roun konplo napoliten so vòv Catherine Cornaro ké so tiboug posthume Jacques III di Chip.

## Not ké référans


## Lyen ègstèrn

Katégori:Kalandriyé
1471

Sa paj ka konsèrnen lannen **1471** di kalandriyé julyen.

## Évènman
* 22 mars : chit di rwayom di Champā, ki konki pa Dai Viêt (gangan di Viêt Nam). Vyétnanmyen-yan ka agrandi yé téritwar pa sid-a. Kapital-a Vijaya sa priz, 40 000 wonm sa tchwé, 30 000 kaptiré é rwayom-an sa rédjwi à piti anklav di Nha Trang.

* Koumansman di règn di lanprò-a Topa Inca oben Tu Yupanqui ki ka étann lanpir incavers sid-a, o Chili jouk larivyè Maule, o nò di Lajantin (finisman an 1493).

### Lafrik
* 1e janvyé : pasaj di ékwatò-a.

* João de Santarém é Pedro de Escobar ka débarké asou roun zil ki yé ka aplé « do anno bon » (di bon lannen-an) é ké konsèrvé non-an d’Annobón.

* 17 janvyé : dékouvèrt di Prensip.

* 19 janvyé : priz di Mina (Laginé).

* 24 out : priz d'Arzila, o Maròk, pa Pòtidjé-ya.

* 29 out : priz di Tanger.

* Dé mouzoulman di Adal-a, Danakil ké Somali, ki mennen pa dé imâms, ka lansé oun véritab lagèr sen kont Létchopi-a. Yé sa venki annan roun pronmyé tan.

## Nòt ké référans

## Lyen ègstèrn
1474

Sa paj ka konsèrnen lannen **1474** di kalandriyé julyen.

## Évènman
### Lazi
* 19 désanm : o Japon, shogun Yoshimasa Ashikaga abdiké pou konsakré so kò pou lar an favò di so tiboug Yoshihisa Ashikaga. Oun konfli du siksésyon ka présipité déklen-an di fanmi-a Ashikaga.

### Pròch-Oryan
* 18 jwiyé : ègzékisyon di vizir otoman di lorijin grèk Mahmud Pacha Angelović, ki soupsonnen di négosyasyon ké Véniz ant 1469 ké 1473 pou rèstoré à so profi Lanpir bizanten-an.

* 26 out : Catherine Cornaro ka divini renn di Chip à lanmò-a di so tiboug Jacques III le posthume.

### Léròp
* 6 févriyé : Otoman ka ensandjé Varaždin an Krowasi don popilasyon-an sa masakré. Yé ka mennen dé enkirsyon an Lotrich é an Ongri jouk 1480.

* 21 févriyé : trété d'Utrecht ant Hanse ké Langlétè-a, ki ratifyé pa Hanse 1e mè-a é pa Édouard IV di Langlétè 20 jwiyé-a ; pa sa konvansyon Anglé-ya ka òbténi libèrté-a di koumèrs annan lanmè Baltik, an Pris é annan lavil-ya di Hanse, ké vil hanséyatik-ya konfirmasyon-an di yé privilèj an Langlétè.

* Févriyé : Louis XI di Lafrans ka akòrdé dé privilèj pou marchan étranjé-ya ki ka vini enstalé yé kò atè Bordeaux. Patché nouvèl krétchen di Lèspagn é di Pòtidjal ka enstalé yé kò annan lavil-a.

## Nòt ké référans

## Lyen ègstèrn
1475

Sa paj ka konsèrnen lannen **1475** di kalandriyé julyen.

## Évènman
### Lafrik
* Aprè roun dizenn di lannen di kanpagn, rwè-a di Songhaï Sonni Ali Ber ka antré an triyonfatò annan so kapital Gao.

### Lazi
* Koumansman di règn di Gyalwa Gendün Gyatso, dézyenm dalaï-lama di Tibé, ki nonmen rétroaktivman (finisman an 1542).

* Lachin : nouvèl révòlt miao o Guangxi é Guizhou, réprimé pa Ming-yan an 1476.

### Léròp
* 10 janvyé : Étienne le Grand, prens di Moldavi ka défè Tirk otoman-yan di Suleyman Pacha atè batay-a di Vaslui(Rahova).

* 30 janvyé : trété di Moncalieri ant Milan é Charles le Téméraire.

* 15 janvyé : santans arbitral oben konkòrd di Ségovi, ki ka présizéman drwè-ya d’Isabelle di Kasti é di Ferdinand. Isabelle ka òktrwayé néyanmwen 28 avril-a roun drwè absoli asou Kasti-a pou so lépou.

* 12 févriyé : djèt-a di Prague ka désidé ki kouronn-an di Bowenm ka rouvini à Ladislas II Jagellon, ka mété fen à lagèr-a ant Pològn-an ké Ongri-a.

* 10 mars : kapitchoulasyon di Perpignan. Louis XI di Lafrans ka tchipé Cerdagne ké Roussillon.

## Nòt ké référans

## Lyen ègstèrn
1476

Sa paj ka konsèrnen lannen **1476** di kalandriyé julyen.

## Évènman
### Lanmérik
* Konkèt di Chimú pa Incas, ki ka érité di so tradisyon kiltirèl-ya. Kad sosyal-a sa menm-an, ensi ki politik di èspansyon téritoryal é enpòrtans-a ki bay o rézo di kouminikasyon.

### Léròp
* 11 janvyé, Nancy : Charles le Téméraire ka antré an kanpagn kont Swis-ya.

* 16 janvyé-15 févriyé : Mathias Corvin ka mennen roun kanpagn viktoryé kont Šabac, fòrtérès ki tchenbé pa Tirk-ya ki ka ménasé Belgrade.

* 13 févriyé : chansélyé ongrwa Johann Beckensloer, brouyé ké Mathias Corvin, ka réfijyé so kò oprè di lanprò-a Frédéric III ki ka nonmen li administratò di lévéché-a di Vyenn é koadjitò di lévèk-a di Salzbourg. Bernhard von Rohr (de), larchévéché-a ki an fonksyon, mété divan fè akonpli-a, ka fè apèl à Mathias Corvin ki ka anvayi Carinthie, Èstiri ké Ba-Lotrich-a.

* 1e mars, lagèr di Siksésyon di Kasti : défèt di rwè Alphonse V di Pòtidjal kont Kastiyan-yan ké Aragonnen-yan atè batay-a di Toro.

* 2 mars : Batay di Grandson, viktwè dé Swis asou Charles le Téméraire.

* Avril, Lèspagn : Cortès di Madrigal ka enstoré oun pouvwè fò an Kasti. Kréyasyon di Santa Hermandad, linyon sakré dé vil kont banditism-an ké ègzaksyon-yan dé larmé privé (1476-1498).

## Nòt ké référans

## Lyen ègstèrn
1477

Sa paj ka konsèrnen lannen **1477** di kalandriyé julyen.

## Évènman
### Lazi
* Òktòb : koumansman di règn di soultan di Malacca Ala'ud-din Riayat Shah (1477-1488). Apojé di lanpir maritim-an di Malacca.

* 17 désanm : ensandi di Kyōto. Finisman di lagèr-a d'Ōnin é koumansman di péryòd-a Sengoku o Japon (finisman an 1568).

* Koumansman di règn di Shō Shin, rwè di Ryūkyū(finisman an 1526). Li ka donminen ansanm-an di larchipèl-a ki ka konnèt so laj di lò gras à entèrdiksyon-an di koumèrs ègstéryò ki enpozé pa Ming-yan.

### Lafrik
* Èspédisyon dé Mossi jouk Oualata : lirwè-a di Yatenga Nasséré ka franchi Nijèr-a à kabèch-a dé Mossi é ka ravajé provens oryantal-ya di Songhaï (Bagana) ké téritwar-a di Mali. Mali-a ka doumandé anven oun lèd militèr o Pòtidjé. Nasséré ka maché bò'd nò-lwes é ka anparé so kò di Oualata ki sa piyé (1480). Li ka désidé alò di rouvini asou so pa-ya é ka dirijé so kò ké so troup-ya bò'd sid-a.

### Léròp
* 5 janvyé : batay di Nancy. Défèt final é lanmò di Charles le Téméraire fas à René II di Lorenn.

* Mari di Bourgògn (1457-1482) ka régné asou Péyi-Ba bourgignon.

* 9 janvyé : lèt di Louis XI o Dijonnen.

* 29 janvyé : Léta-ya di Bourgògn ka jouré obéyisans pou rwè di Lafrans. Lafrans ka annèksé douché-a di Bourgògn, konté-ya d'Auxerre é di Mâcon, Charollais, Château-Chinon ké Bar-sur-Seine.

* 1e févriyé : troup fransé-ya ka antré atè Dijon.

## Nòt ké référans

## Lyen ègstèrn
1478

Sa paj ka konsèrnen lannen **1478** di kalandriyé julyen.

## Évènman
* 6 janvyé : à lanmò-a di Uzun Hasan, so  tiboug Khalil ka siksédé li kou soultan dé Ak Koyunlu.

* 24 jen : fondasyon di lavil-a di Las Palmas di Gran Canaria pa Juan Rejón.

* 15 jwiyé : koumansman di règn di Ya'kub : ka venki é ka tchwé so frè Khalil prè di Tabriz é ka divini soultan dé Ak Koyunlu (finisman di règn an 1490).

* 8 novanm : Eskender (Alexandre) ka siksédé à so papa Baéda-Maryam à laj-a di sèt lannen asou tronn-an di Létchopi, anba réjans-a di so manman Eléni (finisman an 1494).

* Aztèk-ya di rwè Axayácatl sa pou pronmyé fwè dipi koumansman-an di yé èspansyon sévèrman briga pa Tarask-ya annan Michoacán.

* Majapahit (Java) ka pasé anba kontrol dé prens di Kediri.

### Léròp
* 9 janvyé : trété di Tours ant Lafrans ké répiblik-a di Véniz. An Litali, Louis XI ka apiyé so kò kont papoté-a asou pwisans marchan-yan : Florence, Milan é akséswarman Véniz. Li ka itilizé dé mwayen pirman diplonmatik.

* 15 janvyé : Ivan III le Grand ka réyini Novgorod à Léta moskovit-a. Patché fanmi sa ègzilé. Kréyasyon di pomestie : Ivan III ka konfiské patrimwann-an dé boyard di Novgorod é ka konsédé yé bénéfis-a di latè (pomestie) annan réjyon-an di Mòskou an échanj di yé sèrvis militèr é di yé lwayalté.

* Richard di Shrewsbury, douk d'York, lépouz à laj-a di 4 lannen Anne di Mowbray (1472 † 1481), kontès di Norfolk.

## Nòt ké référans

## Lyen ègstèrn
1472

Sa paj ka konsèrnen lannen **1472** di kalandriyé julyen.

## Évènman
* Navigatò pòtidjé-a João Vaz Corte-Real té apèrsouvwè zil-a di Bacalhau, ki té pouvé fika Latè-Nòv.

### Lafrik
* 12 - 20 mars : Mohammed Cheikh ka antré annan Fès o Maròk é ka pran tit-a di soultan di Fès. Li ka fondé dinasti-a dé Wattasid (finisman an 1554).

* Koumansman di règn di Ali Dounama nonmen Al-Ghazi (konkéran-an), rwè (maï) di Bornou (finisman an 1504). Ali Dounama, alò établi atè Gassaro, ka roupran lalit-a pou roukonkéri Kanem ki té pédi anba maï Omar (1394-1398)

* Pòtidjé-ya di Ruy di Sequeira sa pronmyé étranjé-ya ki ka pénétré annan lavil-a di Bénen.

### Lazi
* Avril : anbasad di vénisyen Caterino Zeno atè Tabriz oprè di soultan dé Aq QoyunluUzun Hasan. 25 sèptanm-an, séna-a di Véniz ka désidé di voyé li oun soutchen militèr kont Otoman.

* Koumansman di règn di Dhammazedi (oben Dhammacheti), rwè môn di Pégou, an Birmani (finisman an 1492). Laj-a di lò di rwayom.

## Nòt ké référans

## Lyen ègstèrn
1479

Sa paj ka konsèrnen lannen **1479** di kalandriyé julyen.

## Évènman
* Djakhar Batou-mongkè, ròtman nonmen Dayan Khan sa proklanmen lanprò dé Mongòl oryantal (finisman an 1553). Li ka épouzé so manman adòptiv, Mantougaï-katoun, é ké api-a di roun group di féyodal, ka réyisi à étann so pouvwè asou roun parti di Mongoli-a, ésèpté khanat Oïrat.

* Vyétnanmyen-yan ka tchipé kapital-a lao, Luang Prabang.

* An Lenn soultan-an di Delhi Bahlul Lodi ka anparé so kò di soultanat-a di Jaunpur.

### Léròp
* 19 janvyé : lanmò di Jean II d'Aragon. Koumansman di règn d'Éléonore, renn di Navarre (finisman, 12 févriyé-a). Koumansman di règn di Ferdinand II le Catholique (1452-1516), rwè d’Aragon é di Sisil.

* 26 janvyé : lapè ki signen atè Konstantinòp ant Véniz ké Otoman-yan, ki ka mété fen à 25 lannen di lagèr (1463-1479). Li ka pédi Nègrepont (Eubée), Argos ké tchèk ròt plas di lanmè-a Égée é divèt péyé roun tribi di 10 000 ducats pou ki li gen drwè-a di trafiké an lanmè Yonnyenn é an lanmè Égée.

* 12 févriyé : François Phébus, rwè di Navarre(finisman an 1483). Réjans di so manman Madeleine di Lafrans.

* 25 avril : priz di fòrtérès albannen-an di Shkodra (Scutari). Tirk-ya sa mèt di Lalbanni, ésèpté Durazzo ki ka rété vénisyen.

## Nòt ké référans

## Lyen ègstèrn
1480

Sa paj ka konsèrnen lannen **1480** di kalandriyé julyen.

## Évènman
### Lafrik
* 5-6 janvyé : Flaman-an Eustache Delafosse, ki ka trafiké pou so kont malaguette ké lèsklav-ya an Laginé, sa arézonnen pa Pòtidjé-ya di Diogo Cão atè Minas. Ranmnen o Pòtidjal, li sa kondannen ké so konpagnon-yan à fika pann. Li ka parvini à évadé so kò (12 out) é à ganyen Tolèd, épi Bruges an févriyé 1481.

* 6 mars : trété di Tolèd. Rwa katolik-ya ka roukonnèt konkèt pòtidjé-ya an Lafrik.

* Koumansman di règn di Nyahuma, rwè di Monomotapa (finisman an 1490).

* À lanmò-a di rwè di Monomotapa (Zimbabwe) Moutapa (Matope) so tiboug Changa, ki ka gouvèlné provens santral-ya ké méridjonal-ya di rwayom ka déklaré so kò endépandan di Monomotapa Nyahuma é ka fondé dinasti-a dé Changamiré. Li ka pran tit arab-a di lémir é non-an di Changamiré Ie (finisman an 1495). Li ké kréyé roun lanpir ant Kalahari ké loséyan-an.

## Nòt ké référans

## Lyen ègstèrn
1481

Sa paj ka konsèrnen lannen **1481** di kalandriyé julyen.

## Évènman
* 5 avril : an Lenn, réjan-an dé Bahmani Mahmûd Gâwân, ki dénonsé o soultan Shams al-Dîn Muhammad pou trayizon, sa ègzékité. Aprè so lanmò soultanat-a di Bahmanî ka démanbré an senk léta, soultannat-a di Deccan (1584-1518). 

* 22 mè : koumansman di soultannat otoman di Bayezid II oben Veli Bayazid II (finisman an 1512).

* À lanmò-a di Mehmet II (3 mè), gran vizir-a Karamani Mehmed Pachase ki pronnonsé pou Djem Soultan (Zizim, 1458-1495) mè a so frè Veli Bayazid, gouvèlnò d’Amasya ki gen tronn-an gras à api-a dé jannisèr. Zizim, plizyò fwè ka venk, ké fwi an Léròp koté li ké défréré kronnik-a (Lafrans di 1482 à 1489 é Nap di 1489 à 1495).

* 20 jen : Djem sa briga pa Bayazid à Yenişehir. Li ka réfijyé so kò atè Konya épi ka pasé so swit ké so harem an téritwar mamelouk (28 jen) ; li ka randé so kò atè Kèro, épi ka pati an pélrinaj atè La Mecque (20 désanm).

* 30 òktòb : Tizoc sa nouvèl souvren-an dé Aztèk aprè désè-a di so frè kadè é prédésésò Axayacatl.

## Nòt ké référans

## Lyen ègstèrn
1482

Sa paj ka konsèrnen lannen **1482** di kalandriyé julyen

## Évènman
### Lafrik
* 19 janvyé : koumansman di konstriksyon-an pa Pòtidjé-ya asou Côte-de-l'Or di pòr fòrtifyé di Sao Jorge da Mina (chato Saint-Georges) don tout éléman-yan sa transpòrté di Lisbonn. Li ka konfirmé monnòpòl pòtidjé-a asou koumèrs di Lafrik nwè (lò). Pòtidjé-ya ka kolonnizé Côte de l'Or (Ghana) an Lafrik.

* Pòtidjé-ya ka èspòrté pli di roun tonn di lò pa lannen d’Elmina. Yé ka échanjé lò d’Akan kont dé lèsklav razziés asou kot di gòlf di Bénen. Yé ka koumèrsé ké lanpir-a di Mali pa Ganbi-a é ka achté lò-a, gonm-an ké lapo-ya ki yé ka rouvandé an Méditérannen afriken kont dé chouval, dé tisou ké lajan-an.

* Diogo Cão, an larout bò'd Kongo-a, ka antré an kontak ké rwè-a di Bénen, ki ka rakonté li ki li ka voyé dé tribi à so sizren Ogamé, don rwayom-an sa à roun  lannen di mach ofon Lafrik-a. An léchanj, Ogamé ka fè parvini dé kado don sèrten ka poté sign-an di krwa-a. Sa rési ka ranfòrsé mit-a di Prèt Jean.

## Nòt ké référans

## Lyen ègstèrn
1483

Sa paj ka konsèrnen lannen **1483** di kalandriyé julyen.

## Évènman
### Lafrik
* 29 avril, Latlantik : Pedro de Vera ka pran zil-a di Gran Kannanri pou kont-a di Kasti-a.

* 28 out : Diogo Cão ka élvé padrão de Saint-Augustin o kap Santa-Maria (Angola). Li ka dékouvri rad-a di Luanda an Angola, ki tchipé pa rwayom di Ndongo, vasal di Manikongo. Luanda sa sédé o Pòtidjal é ké divini sant-a di trèt à dèstinasyon di Brézil.

* Rwayom-an di Ndongo ka étann so kò annan atchwèl Angola. Souvren-an (Ngola, koté ka vini non-an d’Angola), ka jwi di roun sèrten lotorité, malgré enkirsyon frékant-ya dé tribi vasal di Kongo. À lès-a di Ndongo ka étann so kò an Dé chéfri pwisant, sa-ya di Lunda é di Luba don souvren-yan gen roun lorijin konmen. À laswit-a di lagèr tribal-ya, oun parti di sa péplad-ya té émigré bò'd sid-lès annan réjyon-an di Monomotapa.

## Nòt ké référans

## Lyen ègstèrn
1484

Sa paj ka konsèrnen lannen **1484** di kalandriyé julyen.

## Évènman
* 15 janvyé o 14 mars : réyinyon dé Léta jénéral di Tours, aprè lanmò-a di Louis XI, palmantè-ya ka ataké absolitism-an di défen. Yé ka konfirmé soupannan lafòs-a di lotorité monnarchik-a an Lafrans, é ka propozé à Anne de Beaujeu, ki dézigné kou réjan soulon swé-a di so papa é malgré mannòv di Louis II d’Orléans, oun séri di réfòrm, don swé-a di transfòrmé so kò an asanblé pèrmanan. Beaujeu-ya ka jwé « pèp »-a kont prens-ya. Réjans-a d’Anne de Beaujeu sa konfirmé.

* Annan so diskou di 9 févriyé, Philippe Pot, oun nòb bourgignon, ka rouvandiké souvrenté-a di « pèp », sala ki ka enkli clercs ké nòb-ya. Li ka pozé prensip-a di élèksyon-an dé rwè pa sijè-ya oben pa Léta-ya di rwayom.

* 21 févriyé, Léta-ya ka désidé bès jénéral-a dé tay, ki ka tonbé di 4 000 000 di liv à 1 500 000. Larmé rwayal-a an sa afébli.

## Nòt ké référans

## Lyen ègstèrn
1485

Sa paj ka konsèrnen lannen **1485** di kalandriyé julyen.

## Évènman
* Mè : beylerbey-a di Karaman Karagöz pacha ka anparé so kò di Tars é d'Adana. Koumansman di lagèr-a ant lanpir otoman-an é Mamelouk-ya di Léjip o sijè di Sisili-a. Li ka tèrminé so kò an 1491 pa roun kazi statu quo.

* Jwiyé - sèptanm, Lenn : dinasti-a dé Sâluva ka anparé so kò di tronn di Vijayanâgara.

* 24 sèptanm, Lafrik : João de Paiva ka divini pronmyé donnatè di São Tomé. Li ka enstalé pronmyé pèpman pòtidjé-a annan bouchou-a di rio Ambo. Pronmyé établisman pòtidjé-ya ki pèrmanan, Principe, São Tomé ké São Martinho sa péplé di délenkan é di Jwif. Pratik-a ka divini sistématik, pou pronmyé-ya, ké établisman-yan an Angola.

* Désanm, Japon : Ikki di Yamashiro. Nouvèl jakri o Yamashiro (réjyon di Kyôto, Japon) jouk 1493 pann lépòk Sengoku.

* 11 désanm : Jean II di Pòtidjal ka enfòrmé ofisyèlman pap-a ki so navir-ya ka pati ouvri larout maritim-an dé Lenn.

## Nòt ké référans

## Lyen ègstèrn
1486

Sa paj ka konsèrnen lannen **1486** di kalandriyé julyen.

## Évènman
* 18 janvyé : Diogo Cão ka atenn cabo do padrão, (jòdla Cape Cross, an Nanmibi), pwen pli o Sid di Lafrik-a janmen atenn pa Éropéyen-yan.

* 13 avril, Mègsik : Ahuitzotl ka divini souvren dé Aztèk. Li ka fondé sa menm lannen fòrtérès-a di Huaxyacac (Oaxaca).

* Birmani : Mingyinyo (1459-1531) ka divini rwè di Taungû.

* Li ka fondé oun nouvèl dinasti é ka siplanté sa-a d'Ava an 1510.

* Lenn : Narasimha Saluva di Chandragiri ka dépozé Virupaksha é ka anparé so kò di Vijayanagar, ki détèrminé à akonpli misyon-an ki sakré pou lakèl té kréyé lanpir-a.

* Turkestan : Ahmed (1486-1503) é Mahmud (1487-1508) ka partajé yé kò rwayom Djaghatayid-a an gardan ba li so koézyon.

* Lafrik : Florentin Bartolomeo Marchione ka òbténi oun konsésyon di rwè di Pòtidjal pou trèt-a dé Nwè o Rio dos Escravos.

### Léròp
* 18 janvyé : Henri Tudor ka mété fen à lalit-a ant York ké Lancastre an épouzan Élisabeth d'York, tifi d’Edouard IV.

* 20 janvyé : pronmyé rankont ant Christophe Colomb ké Isabelle di Kasti à Alcala de Henarès, koté li ka soumété li so projè di trouvé larout-a dé Lenn bò'd Lwès. Rwè katolik-ya ka roupousé so projè.

## Nòt ké référans

## Lyen ègstèrn
1487

Sa paj ka konsèrnen lannen **1487** di kalandriyé julyen.

## Évènman
* 19 févriyé : 62 000 sakrifis di moun pou inogirasyon-an di roun tanp aztèk à Tenochtitlan.

* 1e mars : dépa di roun èspédisyon atlantik dé Pòtidjé Fernão Dulmo ké João Estreito, ki lé dékouvri zil léjandè-a d’Antillia annan  Latlantik-a. Yé ka fè vwèl bò'd Açores, mé ka èrté so kò o fò van di Lwès é ka rounonsé.

* 7 mè : Pòtidjé-ya Dom Pêro da Covilhã ké Afonso di Paiva ka kité Santarém. Yé ka travèrsé Méditérannen é ka parvini atè Aden. Covilha ka ganyen Lenn-an, Pèrs-a, épi ka rouvini pa Ormuz. Li ka pousé odéla di Zanbèz, jouk Sofala, à 2 000 km di Kap (1487-1490). Li ka routounen atè Kèro koté Dé lémisè Jwif ki voyé pa Jean II di Pòtidjal, ka òrdonnen li di rankontré Prèt-a Jean. Li ka atenn Létchopi-a koté li ka rankontré Négus-a é ka pasé à so sèrvis (1493). Li ka douméré an Abisini jouk so lanmò bò'd 1545.

* Out : koumansman di èspédisyon-an di Pòtidjal Bartolomeu Dias. Li ka doublé Kap di Bonne-Espérance an 1488 é ka roukonnèt kot-ya di Mozanbik.

* 22 sèptanm : koumansman di règn di Hongzhi, lanprò Ming di Lachin (finisman an 1505).

## Nòt ké référans

## Lyen ègstèrn